ঝাড়খন্ড ও ওড়িশার দিকে সরছে নিম্নচাপ। কলকাতার আকাশ আজ দিনভর আংশিক মেঘলা থাকবে। কখনও বিক্ষিপ্ত বৃষ্টি হতে পারে। তবে কলকাতার জন্য কিছুটা স্বস্তির খবর হলেও ভারী বৃষ্টি থেকে এখনই রেহাই মিলছে না ঝাড়খন্ড লাগোয়া জেলাগুলি।
 ওয়েব ডেস্ক: ঝাড়খন্ড ও ওড়িশার দিকে সরছে নিম্নচাপ। কলকাতার আকাশ আজ দিনভর আংশিক মেঘলা থাকবে। কখনও বিক্ষিপ্ত বৃষ্টি হতে পারে। তবে কলকাতার জন্য কিছুটা স্বস্তির খবর হলেও ভারী বৃষ্টি থেকে এখনই রেহাই মিলছে না ঝাড়খন্ড লাগোয়া জেলাগুলি। নিম্নচাপ অক্ষরেখা ক্রমশ সরছে ঝাড়খণ্ড ও ওড়িশার দিকে। বঙ্গোপসাগরের ওপর দিয়ে যাওয়ার সময়ে আরও শক্তি সঞ্চয় করবে। এর জেরে ওই দুই রাজ্যে আগামিকাল অতিভারী বৃষ্টির পূর্বাভাস দিয়েছে দিল্লির  মৌসম ভবন। এর জেরে পুরুলিয়া, বীরভূম, বাঁকুড়া জেলায় ভারী বৃষ্টির পূর্বাভাস রয়েছে। এদিকে, রাতের বৃষ্টি-বিরতিতে কিছুটা স্বস্তিতে কলকাতা। শহরের বহু জায়গাতেই জল নেমেছে অনেকটাই।  তবে এখনও জলমগ্ন শহরতলী। বেহালার বিভিন্ন অংশে এখনও হাঁটু জল।